забавни моменти за Бойко Борисов
Бойко Борисов казал на Бог:
- Добре, сега, къде е България?
- А... тоест... първо трябва да има свят.
- Ами какво чакаш? Със скръстени ръце ли ще ми стоиш? Все чакате някой друг да ви свърши работата на вас, Елохим!
- Е, добре, ще създам свят.
- Горе-долу колко време ще ти трябва?
- А... тоест, мм... сигурно няколко месеца.
- А, не! Аз такива срокове не признавам! Давам ти най-много месец.
- Е, добре, ще се озоря, но сигурно ще стане.
И Бог започнал – създал небето и земята, светлината, слънцето и луната... 
Бойко Борисов:
- Виж сега, нещата се промениха, трябва да съкратим сроковете.
- А... тоест, ако работя денонощно, на прага на възможностите си, мога най-много да ги съкратя до две седмици, като и при това не е много ясно какво ще се получи.
- Никакви такива! Седмица! Давам ти седмица и нито ден повече! Ние, българите ще съградим света предсрочно! 
- Но това е невъзможно!
- Я ме погледни в очите...
Бог не го погледнал и отново се захванал за работа. Затова се знае, че Бог е създал света за седем дни.